OSNOVNA ŠKOLA VJEKOSLAVA PARAĆA

 S O L I N

KLASA: 003-06/17-01/17

URBROJ: 2180/01-08-08-17-3

Solin, 06. 11. 2017. godine

**Z A P I S N I K**

s 8. sjednice Školskog odbora održane dana 06. 11. 2017. godine s početkom u 13:00 sati.

**DNEVNI RED:**

1. Verifikacija zapisnika s prošle sjednice Školskog odbora.
2. Donošenje prethodne suglasnosti za zasnivanje radnog odnosa, do 60 dana
* Antonija Milković, uč. talijanskog jezika
* Zorana Mandić, uč. razredne nastave
* Vedrana Zaninović, uč. razredne nastave
1. Razno.

Nakon što je predsjednik školskog odbora pročitao dnevni red ravnatelj škole kazao je kako je došlo do izmjene dnevnog reda na način da donošenje prethodne suglasnosti za zasnivanje radnog odnosa do 60 za učiteljicu Zoranu Mandić, uč. razredne nastave neće biti potrebno jer je učiteljica Nevenka Džeko zaključila bolovanje i trenutno se nalazi na plaćenom dopustu do 8.11.2017. godine te s tim danom prestaje i radni odnos učiteljici Zorani Mandić koja je mijenja.

Isto tako donošenje prethodne suglasnosti za zasnivanje radnog odnosa do 60 za uč. razredne nastave Vedranu Zaninović neće biti potrebno jer je učiteljica Snježana Bonacin, koja se nalazi na bolovanju te koju imenovana mijenja na radnom mjestu, najavila da zaključuje bolovanje s danom 10.11.2017. godine te s tim danom prestaje i radni odnos učiteljici na zamjeni Vedrani Zaninović.

Članovi ŠO uvažili su predložene izmjene koje je ravnatelj škole izložio.

**Dnevni red je nakon provedenog glasovanja jednoglasno usvojen.**

**Ad. 1)**

***„Usvaja se zapisnik sa sedme sjednice školskog odbora održane dana 23. 10. 2017. godine.“***

**Ad. 2)**

 ***„ Školski odbor daje prethodnu suglasnost za zasnivanje radnog odnosa s učiteljicom Antonijom Milković do povratka učiteljice Anet Plenković Račić s bolovanja na rad, odnosno do zasnivanja radnog odnosa na temelju natječaja ili na drugi propisani način, ali ne dulje od 21. 12. 2017. godine***.***“***

Nakon druge (2) točke predsjednik školskog odbora zaključio je sjednicu. Sjednica je završena u 13:30 sati.

Zapisničar: Predsjednik školskog odbora:

Sanja Milanović, dipl.iur. Željko Jurin, prof. psihologije